Naya Riverová

Naya Riverová (neprechýlene: Naya Marie Rivera; * 12. január 1987, Santa Clarita, Kalifornia, Spojené štáty - † 8. júl 2020, Piru, Kalifornia, Spojené štáty) bola americká herečka a speváčka. Preslávila ju rola Santany Lopezovej v seriáli televízie FOX, Glee. Keď mala 4 roky, stvárnila rolu Hillary Winstonovej v seriáli The Royal Family, za ktorý získala nomináciu Young Artist Award. 17. septembra 2013 vydala prvý sólo single s názvom „Sorry“, na ktorom spolupracovala s americkým raperom, Big Seanom. 8. júla 2020 z nezistených príčin zmizla z člnu, po tom, ako sa vybrala na výlet so svojím synom, pri jazere Lake Piru. Na vodnom člne našli spať jej 4-ročného syna, ktorý povedal, že si bol s mamou zaplávať. Ihneď bolo po nej vyhlásené pátranie. Jej telo sa našlo počas záchrannej akcie, dňa 13.7.2020 bola vyhlásená za mŕtvu. Pravdepodobnou príčinou smrti bolo utopenie.

 Detstvo 
Riverová sa narodila a vyrástla vo Valencii v Kalifornii a väčšinu života prežila v alebo popri Los Angeles. Má portorické, africko-americké a nemecké korene. Jej rodičia sú Yolanda, bývalá modelka a George Rivera. Jej mladší brat, Mychal Rivera, hrá americký futbal a mladšia sestra, Nickayla Riverová, je modelka. V 8 alebo 9 mesiacoch začala byť zastupovaná rovnakým agentom ako jej matka, ktorá sa presťahovala do Los Angeles kvôli modelingu.

 Zmiznutie a úmrtie 
8. júla 2020 bola Riverová vyhlásená za nezvestnú osobu po tom, ako sa jej štvorročného syna Joseya objavili samého v prenajatej lodi pri jazere Piru. Hľadanie Rivery a Joseyho sa začalo o 04.00 miestneho času, čo bolo tri hodiny potom, čo sa nevrátili na prístavisko. Okolo 05.00 miestneho času bol objavený jej syn, Josey, ktorý spal na lodi so svojou záchrannou vestou. Loď sa nachádzala v oblasti Narrows, čo je oblasť na severe jazera, ktorá môže byť dosť hlboká. Na palube sa našla záchranná vesta Rivery. Josey vyšetrovateľom povedal, že jeho matka mu pomohla vyliezť späť na loď, ale nedokázala vyliezť s ním na palubu a zmizla pod vodou. Jazero Piru je známe pre silné, nepredvídateľné prúdy vody, ktoré v minulosti zapríčinili smrť niekoľkých plavcov. 

Na nasledujúci deň, pátranie po Rivere pokračovalo.

11. a 12. júla sa k prieskumnému tímu pri jazere pripojili rodičia Rivery, brat, bývalý manžel Ryan Dorsey aj jej kolegyňa zo seriálu Glee, Heather Morris. Dňa 13. júla bolo oznámené, že potápači našli plávajúce telo v jazere Piru, zhruba okolo 9:30 ráno miestneho času, ktoré patrilo Rivere. 13. júla bola oficiálne vyhlásená za mŕtvu. Šerif z okresu Ventura prišiel s teóriou, že Riverová a Josey sa mohli ocitnúť v silnom prúde vody, ktorý je v tejto oblasti bežný najmä v popoludňajších hodinách, a že zhromaždila energiu na záchranu svojho syna, ale nie na záchranu seba samej.

Posledná rozlúčka s Riverovou sa konala 24. júla 2020 na cintoríne Forest Lawn Memorial Park v Hollywood Hills.

 Filmografia 
+ Film Rok Názov Rola Poznámky 2002 The Master of Disguise Captain America Kid 2009 Frankenhood Hottie  2011 Glee: The 3D Concert Movie Santana Lopez Koncertný film 2013 The Naughty List Sparkle (hlas) Animovaný film 2014 At the Devil's Door Vera2017Mad FamiliesFelipa Jonas

+ Televízia Rok Názov Rola Poznámky 19911992 The Royal Family Hillary Winston 15 epizód 19921993 Family Matters Gwendolyn 3 epizódy 1993 Fresh Prince Cindy Epizóda: „Bundle of Joy“ 1993 The Sinbad Show Párty hosť Epizóda: „It's My Party, I'll Cry If I Want To“ 1995 Live Shot Ann Epizóda: „Another Day, Another Story“ 1996 Pobrežná hliadka Willa Epizóda: „Scorcher“ 1997 Smart Guy Kelly Epizóda: „Baby, It's You and You and You“ 1999 TanyaEpizóda: „Never Too Young“ 1999 The Jersey Dievča #2 Epizóda: „Be True to You“ 2002 House Blend Chloe Pilotná epizóda 2002 Even Stevens Charlene Epizóda: „Short Story“ 20022004 Pajama Rama Seba Moderátorka 20022006 The Bernie Mac Show Donna 11 epizód 2003 Soul Food Lauryn 2 epizódy 2004 8 Simple Rules Pekné dievča Epizóda: „Halloween“ 2008 Girlfriends Mladá dáma Epizóda: „Stand and Deliver“ 2008 C.S.I.: Kriminálka Miami Rachel Calvado Epizóda: „Power Trip“ 20092015 Glee Santana Lopez 113 epizód 2010 When I Was 17 Seba Epizóda 28, s Carmelom Anthonym a Tayeom Diggsom 2012 The Glee Project Seba Epizóda: „Sexuality“ 2012 This Is How I Made It Seba Epizóda 3, s Chris Brownom 2013 Fashion Police Seba Hosť 2013 Styled to Rock Seba Hosť 2014 The Real Housewives of Atlanta Seba Epizóda: „Secrets Revealed“ 2015 Prefíkané slúžky Blanca Alvarez 5 epizód2016American Dad!Lolo FuentesEpizóda: „The Unincludeds“2017RuPaul's Drag RaceSebaHosť; epizóda: „Good Morning Bitches“2018 – 2019Step Up: High WaterCollette Jones20 epizód2020The Eric Andre ShowSebaEpizóda: „Blannibal Quits“

 Referencie 

 Iné projekty 

 Zdroj 

Kategória:Herečky USA
Kategória:Speváčky USA
Kategória:Modelky USA
Kategória:Osobnosti USA afroamerického pôvodu
Kategória:Osobnosti USA portorického pôvodu
Kategória:Osobnosti USA nemeckého pôvodu
Kategória:Mezzosopranisti
Kategória:Detskí herci
Kategória:Úmrtia utopením
Kategória:Osobnosti z Kalifornie